CELEX: 62021TN0654
Language: lv
Date: 2021-10-08 00:00:00
Title: Lieta T-654/21: Prasība, kas celta 2021. gada 8. oktobrī – Eurecna/Komisija

3.1.2022   
            
            
               LV
            
            
               Eiropas Savienības Oficiālais Vēstnesis
            
            
               C 2/40
            
         
      Prasība, kas celta 2021. gada 8. oktobrī – Eurecna/Komisija
      (Lieta T-654/21)
      (2022/C 2/56)
      Tiesvedības valoda – itāļu
      
         Lietas dalībnieki
      
      
         Prasītāja: Eurecna SpA (Venēcija, Itālija) (pārstāvis: R. Sciaudone, advokāts)
      
         Atbildētāja: Eiropas Komisija
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  atcelt apstrīdēto lēmumu;
               
            
                  —
               
               
                  piespriest Komisijai iesniegt Eiropas Biroja krāpšanas apkarošanai ziņojumu un tā pielikumus un
               
            
                  —
               
               
                  piespriest Komisijai atlīdzināt tiesāšanās izdevumus, kas ir radušies šajā tiesvedībā.
               
            
         Pamati un galvenie argumenti
      
      Prasības pamatojumam prasītāja izvirza piecus pamatus.
      
                  1.
               
               
                  Pirmais pamats attiecas uz pienākuma norādīt pamatojumu neizpildi.
                  
                              —
                           
                           
                              Šajā ziņā tiek norādīts uz to dokumentu nesaskaņotību un neparasto raksturu, ar kuriem ir pamatots apstrīdētais lēmums; pamatojuma neesamību un nesaskaņotību saistībā ar 2019. gada 25. jūnija vēstuli par apturēšanu; pienākuma norādīt pamatojumu neizpildi saistībā ar Eiropas Biroja krāpšanas apkarošanai izmeklēšanas aktiem un pienākuma norādīt pamatojumu neizpildi, ņemot vērā Eiropas Biroja krāpšanas apkarošanai secinājumu nenoteiktību, vispārīgumu un pamatojuma neesamību.
                           
                        
            
                  2.
               
               
                  Otrais pamats attiecas uz labas pārvaldības principa un pienākuma rīkoties ar pienācīgu rūpību administratīvās procedūras laikā pārkāpumu saistībā ar Ernst & Young veikto revīziju.
               
            
                  3.
               
               
                  Trešais pamats attiecas uz tiesību uz aizstāvību pārkāpumu saistībā ar Ernst & Young veikto revīziju.
               
            
                  4.
               
               
                  Ceturtais pamats attiecas uz labas pārvaldības principa pārkāpumu, ņemot vērā, ka nav izpildīts pienākums ievērot objektivitāti administratīvajā procesā.
               
            
                  5.
               
               
                  Piektais pamats attiecas uz līguma kļūdainu interpretāciju Ernst & Young ziņojumā.